KPÚ Košice - Odborná konferencia "Najnovšie poznatky z výskumov stredovekých pamiatok na Gotickej ceste" III. ročník
aktualizované: 18. júna 2020
Na prelome augusta a septembra 2018 sa v Rožňave konalo zaujímavé podujatie - tretí ročník konferencie "Najnovšie poznatky z výskumov stredovekých pamiatok na Gotickej ceste". Konferencia bola pripravená v spolupráci Pamiatkového úradu SR, Krajských pamiatkových úradov Košice a Banská Bystrica a občianskeho združenia Gotická cesta. Prednášky, prezentované na starej radnici v Rožňave dňa 30. augusta, zaujali vyše 120 účastníkov z radov odbornej i laickej verejnosti. Odborným garantom podujatia bola Mgr. Michaela Kalinová, ktorá konferenciu aj moderovala. Predstavila tiež zborník z minulého ročníka, ktorý je dostupný na stránke PÚSR a vyšiel aj tlačou.
Príspevky sa týkali reštaurovania nástenných malieb, kostolných krovov, organov. Zaujímavá bola i prednáška Osmani na Gemeri, príspevok o rožňavskom obraze Metercia a pod.. Okrem ohláseného programu vystúpil s príspevkom o sakrálnych pamiatkach v Podkarpatsku aj p. Prijmič z Ukrajiny. Cez prestávku predstavili dobrovoľníci z Gotickej cesty novovydanú mapu Gotickej cesty a pozvali na sobotňajšie podujatie. Konferenciu a sprievodné podujatia podporilo Ministerstvo kultúry SR z programu Obnovme si svoj dom.
Súčasťou konferencie bola 31. 8. 2018 exkurzia do Malohontu, v rámci ktorej si 47 ľudí v autobuse a vyše 30 ďalších záujemcov, ktorí sa prepravovali vlastnými autami, pozrelo päť evanjelických gotických kostolov s výkladom Kataríny Damjanovovej z KPÚ Banská Bystrica a Edity Kušnierovej z o.z. Gotická cesta – boli to kostoly v Rimavskej Bani, Rimavskom Brezove, Kyjaticiach, Kraskove a Malých Teriakovciach.
Popularizačnou časťou konferencie bolo aj večerné podujatie, ktoré sa konalo v bývalom rožňavskom františkánskom kláštore. Gotická cesta ho zorganizovala v spolupráci s Kultúrno-kreatívnym centrom Kláštor. Večer sa začal prehliadkou Kláštora, pokračoval moderovanou diskusiou o pamiatkach a dobrovoľníctve na Gemeri a skončil sa prezentáciou barokových oltárov, zreštaurovaných vďaka dotáciám MK SR s pomocou o. z. Gotická cesta, a koncertom s názvom Pocta baroku (František Kubiš, Andrej Turčin).
V sobotu 1. 9. 2018 na toto podujatie nadväzovalo ďalšie: "Gotická cesta otvorená". Od 10:00 do 18:00 hodiny bolo verejnosti sprístupnených šesť kostolov s odborným výkladom. Sprevádzali v nich domáci (Adam Molnár a Jana Ilčisková v Štítniku, Roman Škantár v Brdárke), ale i dobrovoľníci z Gotickej cesty (Peter Palgut v Henckovciach, Peter Lukáč a Michal Augustovič v Koceľovciach, Michal Kiča a Samuel Burda v Ochtinej, Peter Koska v Roštári). Okružnou jazdou navštívilo kostoly 45 ľudí v autobuse (sprevádzali Dávid Raška a Vladimír Ondrejovič), a okrem nich mnohí ďalší individuálne: vyše 120 ľudí v každom kostole. Okrem mapy a letákov Gotickej cesty boli prezentované aj pexeso a skladačka (vytvorené na Katedre výtvarnej kultúry PF UMB pod vedením M. Borošovej – Michalcovej). Večer sa v henckovskom kostole uskutočnil koncert barokovej hudby. Podujatie "Gotická cesta otvorená" sa konalo ako súčasť Dní európskeho kultúrneho dedičstva.
Fotografie: OZ Gotická cesta (Golianová, Detko, Raška, Ondrejovič, Lukáč)
- Žiadosti (tlačivá)
- KPÚ Banská Bystrica
- KPÚ Bratislava
-
KPÚ Košice
- Aktuality KPÚ 2013 - 2017
- Archeologický výskum paulínskeho kláštora v Slavci – Gombaseku
- Putovanie po kostoloch Gotickej cesty
- Najnovšie poznatky z výskumov stredovekých pamiatok na Gotickej ceste III. ročník
- Archeologický nález košického strieborného pokladu
- Nález železného noža z laténskej doby
- Nález unikátneho pokladu v Obišovciach
- Sväté schody na Kalvárii v Košiciach
- 500 rokov Raffaela ... aj v Košiciach!
- Božie hroby košické ...
- Zvonárska spomienka na katedrálu Notre Dame
- Spišský hrad žije!
- Obnova hradu v Markušovciach
- Obnova strechy ev. kostola v Štítniku
- Príbeh budovy Železničného riaditeľstva v Košiciach
- Náhrobok, skrývajúci príbeh Marie Bárkány, slávnej herečky z Košíc
- Počiatky premeny poslednej bane na Spiši na industriálny skanzen
- Nová mapa košických monumentov
- Svätojakubská cesta v Košiciach žije aj s pamiatkármi !
- Oživené artefakty depozitára Košíc na prestížnej výstave
- Vízia oživenia košickej Dolnej brány
- Dni európskeho kultúrneho dedičstva 2020 v Košickom kraji
- Príbeh košickej lokomotívy Katky
- Memento mori – alebo kamenní svedkovia čiernej smrti
- Urbanova veža v Košiciach – reštaurovanie fasád
- Evanjelický cintorín v Košiciach – "diamant v hrude nezhnije"
- Košický Jeruzalem alebo nová mapová vízia opevnenia mesta
- Krása a radosť pre rok 2021 - pozdrav z košickej redakcie.
- Storočnica krompašskej vzbury a jej nadčasový pamätník
- Nečakaný návrat odcudzeného obrazu sv. Klimenta do Rožňavy
- Spišskonovoveská Kalvária z dielne Majstra Pavla z Levoče
- KPÚ Nitra
- KPÚ Prešov
- KPÚ Trenčín
- KPÚ Trnava
- KPÚ Žilina
- Preskúmavanie rozhodnutí a záväzných stanovísk KPÚ
- Kontakty KPÚ
Pondelok
8:00 - 12:00 13:00 - 15:00
Streda
8:00 - 12:00 13:00 - 16:00
Podateľňa:
každý pracovný deň
8:00 - 15:00
Archív:
Pondelok až štvrtok
8:00 - 12:00 13:00 - 15:00 Piatok
8:00 - 12:00
Knižnica:
Pondelok až štvrtok
8:30 - 12:00 13:00 - 15:00 Piatok
8:30 - 12:00